Locuitorii din Dolj, atenționați prin RO Alert că rata de infectare a depășit 1,5 la mia de locuitori.
Oamenii au fost atenționați să respecte regulile sanitare. Mesajul ISU indica faptul că masca de protecție trebuie purtată corect. Mesajul a fost trimis luni dimineața.
Luni dimineața, locuitorii din județul Dolj au primit un mesaj RO Alert, prin care erau atenționați că rata de infectare este una ridicată. "Atenţie! În județul Dolj, nivelul de răspândire a noului coronavirus (SARS-CoV-2) este unul ridicat, peste 1,5 la o mie de locuitori. RESPECTAŢI măsurile sanitare pentru a nu vă pune viaţa în pericol, a dumneavoastră sau a celor din jur. Purtaţi corect MASCA, acoperind nasul şi gura. Păstraţi DISTANŢA şi evitaţi aglomeraţiile. Menţineţi IGIENA MÂINILOR, evitaţi contactul cu suprafeţele comune şi DEZINFECTAŢI-VĂ după fiecare atingere a unui obiect posibil contaminat. ÎNCURAJAŢI-I pe cei din apropierea dumneavoastră să respecte cu stricteţe regulile! ISU Dolj", este mesajul pe care l-au primit doljenii.